CELEX: 62008CN0296
Language: fi
Date: 2008-07-03 00:00:00
Title: Asia C-296/08: Ennakkoratkaisupyyntö, jonka Cour d'appel de Montpellier (Ranska) on esittänyt 3.7.2008 — Ministère public v. Ignacio Pédro Santesteban Goicoechea

30.8.2008   
            
            
               FI
            
            
               Euroopan unionin virallinen lehti
            
            
               C 223/34
            
         Ennakkoratkaisupyyntö, jonka Cour d'appel de Montpellier (Ranska) on esittänyt 3.7.2008 — Ministère public v. Ignacio Pédro Santesteban Goicoechea
   (Asia C-296/08)
   (2008/C 223/54)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour d'appel de Montpellier, Ranska
   Pääasian asianosaiset
   
      Kantaja: Ministère public
   
      Vastaaja: Ignacio Pédro Santesteban Goicoechea
   Ennakkoratkaisukysymykset
   
               1)
            
            
               Merkitseekö se, että jäsenvaltio, tässä tapauksessa Espanja, ei ole ilmoittanut eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehdyn puitepäätöksen (1) 31 artiklan 2 kohdan nojalla aikomuksestaan jatkaa kahdenvälisten tai monenkeskisten sopimusten soveltamista, kyseisen puitepäätöksen 31 artiklassa käytetyn käsitteen ”korvataan” perusteella sitä, että tämä jäsenvaltio ei voi käyttää toisen jäsenvaltion, tässä tapauksessa Ranskan, kanssa muita menettelyjä kuin eurooppalaista pidätysmääräystä, kun Ranska on antanut lausuman puitepäätöksen 32 artiklan nojalla?
            
         
               2)
            
            
               Mikäli edelliseen kysymykseen vastataan kieltävästi, pyydetään vastausta seuraavaan kysymykseen: Voiko täytäntöönpanovaltio soveltaa 27.9.1996 eli ennen päivämäärää 1.1.2004 tehtyä yleissopimusta, joka on tullut voimaan kyseisessä täytäntöönpanovaltiossa tämän puitepäätöksen 32 artiklassa tarkoitetun päivämäärän 1.1.2004 jälkeen, sillä perusteella, että se on esittänyt varaumia?
            
         
      (1)  Eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehty neuvoston puitepäätös 2002/584/YOS (EYVL L 190, s. 1).